มีโชคช่วย เรือใบ เฉือนแมวดำ ท้ายเกม 2-1
แพ็ดดี แม็คแนร์ กองหลังป้ายแดงของ แมวดำ ซันเดอร์แลนด์  ลงมาเป็นตัวสำรองในช่วงท้ายเกม แต่ดันทำเข้าประตูตัวเอง ส่งผลให้แมวดำบุกไปแพ้  เรือใบสีฟ้า แมนเชสเตอร์ ซิตี้ 1-2 ในศึกพรีเมียร์ลีก อังกฤษ  นัดเปิดฤดูกาล 2016-17,การแข่งขันฟุตบอลพรีเมียร์ลีก อังกฤษ ฤดูกาล 2016-17 ประจำวันเสาร์ที่ 13 ส.ค. คู่ที่น่าสนใจ เรือใบสีฟ้า แมนเชสเตอร์ ซิตี้ เปิดสนามเอติฮัด สเตเดียม รับการมาเยือนของ แมวดำ ซันเดอร์แลนด์ ,เกมนี้  เป๊ป กวาร์ดิโอลา กุนซือแมนฯซิตี้ ส่งนักเตะชุดที่ดีที่สุดลงสนาม วาง โนลิโต,เควิน เดอ บรุน และ ราฮีม สเตอร์ลิง ทำเกมรุกสนับสนุน เซร์คิโอ อเกวโร ที่รับบทกองหน้าตัวเป้า ขณะที่ เดวิด มอยส์ กุนซือจอมอัจฉริยะแห่งซันเดอร์แลนด์มี ฟาบิโอ บอรินี และ เจอร์เมน เดโฟ เป็นทีเด็ดในแนวรุก,เปิดฉากครึ่งแรกมาเพียง 4 นาที แมนฯซิตี้ ได้จุดโทษ จากจังหวะที่ ราฮีม สเตอร์ลิง ถูก แพตทริก ฟาน อานโฮลท์ ทำฟาล์วในเขตโทษ และเป็น เซร์คิโอ อเกวโร รับหน้าที่สังหารไม่พลาด พาแมนฯซิตี้ ขึ้นนำ 1-0 แล้วก็เป็นประตูเดียวที่เกิดขึ้นใน่วงครึ่งแรก,กลับมาเล่นต่อครึ่งหลัง ถึงนาทีที่ 71 ซันเดอร์แลนด์ ตีเสมอเป็น 1-1 แจ็ค ร็อดเวลล์ จ่ายบอลทะลุเข้าเขตโทษให้ เจอร์เมน เดโฟ ยิงเข้าไปตุงตาข่าย,เกมทำท่าจะจบด้วยสกอร์นี้ แต่ในนาทีที่ 87 แมนฯซิตี้ มาได้ประตูขึ้นนำ 2-1 แบบโชคช่วย จากจังหวะที่ เฆซุส นาบาส พาบอลเข้าเขตโทษฝั่งขวาก่อนตบเข้ามาหน้าประตู เคเลชี อิเฮียนาโช แหย่ขามายิง บอลมาถูกศรีษะ แพ็ดดี แม็คแนร์ กองหลังตัวใหม่ของซันเดอร์แลนด์ที่เพิ่งลงมาเป็นตัวสำรองในนาทีที่ 83 เข้าประตูตัวเองไป,ช่วงเวลาที่เหลือทั้งสองทีมทำอะไรกันเพิ่มไม่ได้ จบเกม แมนเชสเตอร์ ซิตี้ ชนะ ซันเดอร์แลนด์ 2-1 ประเดิมเก็บ 3 แต้ม ภายใต้การคุมทีมของ เป๊ป กวาร์ดิโอลา ได้สำเร็จ
แพ็ดดี แม็คแนร์ กองหลังป้ายแดงของ แมวดำ ซันเดอร์แลนด์  ลงมาเป็นตัวสำรองในช่วงท้ายเกม แต่ดันทำเข้าประตูตัวเอง ส่งผลให้แมวดำบุกไปแพ้  เรือใบสีฟ้า แมนเชสเตอร์ ซิตี้ 1-2 ในศึกพรีเมียร์ลีก อังกฤษ นัดเปิดฤดูกาล
พรีเมียร์ลีก,แมนเชสเตอร์ ซิตี้,ซันเดอร์แลนด์,ผลบอล,ข่าวกีฬา,ข่าว,ไทยรัฐออนไลน์